Jõgevamaa mõisad on veel täiesti avastamata pärlid, kuigi kõigil neil on rääkida oma lugu. Osad on leidnud omale väljundi kooli näol ja on väljast vaadeldavad või ettetellimisel. Samas leidub ka selliseid, kes teevad ennast jõudsalt korda ja on avanud uksed külastajatele. Nagu kihelkondades kombeks oli, asus igas kirik, nii ka siin, kõik nad on oma ajaloo ja legendiga. Erilist rõhku tuleks pöörata Mustvee linnale, kus asub 5 eriusu pühamut ning Kasepää Tänavkülal 2 pühamut. Jälgi objektide lahtioleku aegu ja suureks abimeheks on "Teeliste kirikud". Tule avasta Jõgevamaa kultuuri- ja ajaloolugu!
#000001
Piki Peipsi rannikut Jõgevamaal kulgevad Kasepää, Tiheda, Kükita ja Raja külad, mis moodustavad kokku 7km. pikkuse tänavküla. Siin saavad kokku ajaloolised õigeusu traditsioonid, omalaadne elustiil, lõputud sibulapeenrad, kilehooned, teine keeleruum jne. Aiaväravatel ripuvad sibulapärjad, väikestel lettidel suitsukala, suvel ka kõikvõimalikud aiasaadused. Tuuril saab ülevaate vanausuliste eluolust ja traditsioonidest, külastades Peipsimaa muuseumi ja Rajaküla vanausuliste palvemaja kellatorniga. Peipsi järve elu tuba annab ülevaate järvest. Tuuri võib alustada Omedu silla juurest, või Mustveest.
#000002
Jõgeva linn ootab avastamist! Kas sa teadsid, et just siin linnas mõõdeti 1940 a. Eesti külmarekord, milleks oli -43,5 C? Et siin linnas on sündinud luuletaja Betti Alver ja helilooja Alo Mattiisen, kes kirjutas viisid Eesti rahva poolt armastatud lauludele "Eestlane olen ja eestlaseks jään", "Ei ole üksi ükski maa" ? Et siin asub Jõgewa Militaarmuuseum, kes kutsub ennast "Pommiauguks"? See on ideaalne koht kõigile meestele ja poistele, sest suur muuseumihoone on täis sõjatehnikat ja muid huvitavat leide maapõuest. Ja siin toimuvad Eesti Naiste Tantsupeod! Jälgi muuseumite lahtiolekute aegu.
#000004
Tule koos perega avastama Jõgevamaad! Ees on ootamas mitu päeva seiklusi ning põnevat puhkust. Pane proovile oma kehalised võimed nii õhus, maal, kui vees. Sinu pere ootavad närvekõditavalt põnevad Põltsamaa WPark , Kalevipoja Seikluspark ja Toretalu . Meie suurepärastes muuseumites, saate ülevaate eeposest "Kalevipoeg", tuletada meelde "Kevade" rajad, õppida tundma Peipsiäärsete vanausuliste kombeid ning saate teada, kus valmis kosmonautide tuubitoit. Looduse nautimiseks ja matkamiseks ootavad sind Endla Looduskaitseala ja Kassinurme linnus. Jälgige muuseumite ja objektide lahtiolekute aegu!
#000005
Vali valdJõgeva valdMustvee valdPõltsamaa valdTäpsusta valikutEkskursioonibussigaJalgsiOmal käelTuurid
#000006